Kunnanhallitus 			21.1.2008 		45

LAUSUNTO KÄRÄJÄOIKEUSVERKOSTON KEHITTÄMINEN MIETINNÖSTÄ

Kh 28 §	Oikeusministeriö pyytää kirjeellään 23.11.2007 lausuntoa ministeriön työryhmän tekemästä mietinnöstä Käräjäoikeusverkoston kehittäminen. 

Käräjäoikeusverkoston kehittäminen on osa käräjäoikeuksien raken-
neuudistusta.
Työryhmän tehtävänä oli toimeksiantonsa mukaan tehdä ehdotus uudeksi  käräjäoikeusverkostoksi siten, että kussakin maakunnassa olisi 1-3 käräjäoikeutta, jolloin koko maassa olisi 25-30 käräjäoikeutta nykyisten 54 sijasta. Käräjäoikeuden tuomiopiirin asukasmäärän tuli olla vähintään 100 000 asukasta. Työryhmän tehtävänä oli myös laatia ehdotus käräjäoikeuksien mahdollisista sivupisteistä ja arvioida käräjäoikeuksien istuntopaikkojen tarve. Lisäksi tuli arvioida toimitilatarpeet ja käräjäoikeuksien henkilöstörakennetta ja määrä sekä arvioida uudistuksen kustannus- ja tuottavuusvaikutuksia. Käräjäoikeuksien uudet tuomiopiirit tulisi työryhmän käsityksen mukaan toteuttaa samaan aikaan, kun kiinteistö- ja kirjaamisasiat siirretään käräjäoikeuksilta Maanmittauslaitokselle.

Työryhmä esittää, että Ylivieskan nykyiseen käräjäoikeuteen liitettäisiin nykyiset Raahen ja Kokkolan käräjäoikeudet. Uuden käräjäoikeuden pääkanslia olisi Ylivieskassa ja sivukanslia Kokkolassa. Sivukansliat olisivat Haapajärvellä ja Raahessa siirtymäkauden ajan. Istuntopaikat jäisivät siirtymäkauden jälkeen esityksen mukaan Raaheen ja Pulkkilaan.

Työryhmän esitys on jatkoa pari vuotta sitten toteutetulle uudistukselle, jossa Haapajärven käräjäoikeus liitettiin Ylivieskan käräjäoikeuteen. Silloin Haapajärvelle jäi käräjäoikeuden sivukanslia ja istuntopaikka. 

Työryhmän mietintö on luettavissa sähköisessä muodossa oikeusministeriön verkkosivuilla www.om.fi kohdassa julkaisut/työryhmämietintöjä/2007:12 Käräjäoikeusverkoston kehittäminen.

Kunnanhallitus 			21.1.2008 		46 

Kunnanjohtaja:

Kunnanhallitus päättää antaa seuraavan lausunnon:

Ylivieskan käräjäoikeus ja Pulkkilan istuntopaikka turvaavat palveluiden saatavuuden Oulun Eteläisen alueella. Suunniteltu rakenneuudistus tukee Ylivieskan aluekeskuksen kehittymistä. Haapajärvellä tulee säilyttää Ylivieskan käräjäoikeuden sivukanslia ainakin vuoteen 2015 saakka. 

Päätös: 

		Yksimielisesti hyväksyttiin.